2.

Il-punt li ġej jiddaħħal wara l-punt 31bb (id-Direttiva 2011/61/UE tal-Parlament Ewropew u tal-Kunsill): “31bc. 32012 R 0648: Ir-Regolament (UE) Nru 648/2012 tal-Parlament Ewropew u tal-Kunsill tal-4 ta’ Lulju 2012 dwar derivati OTC, kontropartijiet ċentrali u repożitorji tad-data dwar it-transazzjonijiet (ĠU L 201, 27.7.2012, p. 1). Id-dispożizzjonijiet tar-Regolament, għall-finijiet ta’ dan il-Ftehim, jinqraw bl-adattamenti li ġejjin: (a) Minkejja d-dispożizzjonijiet tal-Protokoll 1 ta’ dan il-Ftehim, u sakemm ma jkunx provdut mod ieħor f’dan il-Ftehim, it-termini ‘Stat Membru(i)’ u ‘awtoritajiet kompetenti’ għandhom jinftiehmu li jinkludu, apparti t-tifsira tagħhom fir-Regolament, lill-Istati tal-EFTA u l-awtoritajiet kompetenti tagħhom, rispettivament. (b) Sakemm ma jkunx provdut mod ieħor f’dan il-Ftehim, l-Awtorità Ewropea tat-Titoli u s-Swieq (AETS) u l-Awtorità ta’ Sorveljanza tal-EFTA jikkooperaw, jiskambjaw informazzjoni u jikkonsultaw lil xulxin għall-iskopijiet tar-Regolament, b’mod partikolari, qabel ma tittieħed xi azzjoni. B’mod partikolari, dan jinkludi l-obbligu li jgħaddu lil xulxin, mingħajr dewmien bla bżonn, l-informazzjoni meħtieġa minn kull entità biex twettaq id-dmirijiet tagħha skont dan ir-Regolament, bħalma hija t-tħejjija ta’ abbozzi mill-AETS kif stabbilit fil-punt (d). Dan ikopri, fost l-oħrajn, informazzjoni riċevuta minn kwalunkwe korp bħala riżultat tal-applikazzjonijiet għar-reġistrazzjoni jew tweġibiet għal talbiet għal informazzjoni mibgħuta lil operaturi tas-suq jew miksuba minn kwalunkwe korp matul investigazzjonijiet fuq il-post. Bla ħsara għall-Artikolu 109 ta’ dan il-Ftehim, l-AETS u l-Awtorità tas-Sorveljanza tal-EFTA għandhom jgħaddu f’idejn il-korp l-ieħor kull applikazzjoni, informazzjoni, ilment jew talba li jaqgħu fil-kompetenza ta’ dak il-korp. F’każ ta’ nuqqas ta’ qbil bejn l-AETS u l-Awtorità ta’ Sorveljanza tal-EFTA fir-rigward tal-amministrazzjoni tad-dispożizzjonijiet ta’ dan ir-Regolament, il-President tal-AETS u l-Kulleġġ tal-Awtorità ta’ Sorveljanza tal-EFTA għandhom, waqt li jittieħed kont tal-urġenza tal-kwistjoni, mingħajr dewmien bla bżonn, isejħu laqgħa biex jintlaħaq kunsens. Jekk it-tali kunsens ma jinstabx, il-President tal-AETS jew il-Kulleġġ tal-Awtorità ta’ Sorveljanza tal-EFTA jistgħu jitolbu li l-Partijiet Kontraenti jirreferu l-kwistjoni lill-Kumitat Konġunt taż-ŻEE li għandu jindirizzaha skont l-Artikolu 111 ta’ dan il-Ftehim li japplika mutatis mutandis. F’konformità mal-Artikolu 2 tad-Deċiżjoni tal-Kumitat Konġunt taż-ŻEE Nru 1/94 tat-8 ta’ Frar 1994 li tadotta r-regoli ta’ proċedura tal-Kumitat Konġunt taż-ŻEE (ĠU L 85, 30.3.1994, p. 60), Parti Kontraenti tista’ titlob immedjatament l-organizzazzjoni ta’ laqgħat f’ċirkustanzi ta’ urġenza. Minkejja dak kollu li hemm f’dan il-paragrafu, Parti Kontraenti tista’ f’kull ħin tirreferi l-kwistjoni lill-Kumitat Konġunt taż-ŻEE fuq inizjattiva tagħha stess skont l-Artikoli 5 jew 111 ta’ dan il-Ftehim. (c) Kull referenzi għal ‘il-membri tas-SEBĊ’ jew għal ‘banek ċentrali’ għandha tinftiehem li tinkludi, apparti t-tifsira tagħha fir-Regolament, il-banek ċentrali nazzjonali tal-Istati tal-EFTA, ħlief fir-rigward tal-Liechtenstein li għalihom dawn ir-referenzi ma japplikawx. (d) Id-deċiżjonijiet, id-deċiżjonijiet interim, in-notifiki, is-sempliċi talbiet, ir-revoki ta’ deċiżjonijiet u miżuri oħra mill-Awtorità ta’ Sorveljanza tal-EFTA skont l-Artikoli 56(2), 58(1), 61(1), 62(3), 63(4), 64(5), 65(1), 66(1), 71 u 73(1), mingħajr dewmien bla bżonn, jiġu adottati fuq il-bażi ta’ abbozzi mħejjija mill-AETS fuq l-inizjattiva tagħha stess jew fuq talba tal-Awtorità ta’ Sorveljanza tal-EFTA. (e) Fl-Artikoli 4(2)(a) u 7(5) u fl-Artikolu 11(6) u (10), il-kliem ‘jew l-Awtorità ta’ Sorveljanza tal-EFTA, kif ikun il-każ’ jiddaħħal wara l-kelma ‘AETS’. (f) Fl-Artikolu 6(2)(c), il-kliem ‘fl-Unjoni u, fejn huwa differenti, fl-Istati tal-EFTA’ jiddaħħal wara l-kliem ‘jieħu effett’. (g) Fl-Artikoli 9(1) u 11(3), fir-rigward tal-Istati tal-EFTA, il-kliem ‘16 ta’ Awwissu 2012’ isir ‘id-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru 206/2016 tat-30 ta’ Settembru 2016’. (h) Fl-Artikoli 12(2), fir-rigward tal-Istati tal-EFTA, il-kliem ‘Sas-17 ta’ Frar 2013’ isir ‘Fi żmien sitt xhur mid-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru 206/2016 tat-30 ta’ Settembru 2016’. (i) Fl-Artikolu 17: (i) fil-paragrafu 4 u fl-ewwel subparagrafu tal-paragrafu 5, il-kliem ‘jew l-Awtorità ta’ Sorveljanza tal-EFTA, kif ikun il-każ’ jiddaħħal wara l-kelma ‘AETS’; (ii) fil-paragrafu 5, il-kliem ‘liġi tal-Unjon’” jiġi ssostitwit bil-kliem ‘il-Ftehim taż-ŻEE’. (j) Fl-Artikoli 18 u 25, il-kliem ‘il-muniti l-aktar relevanti tal-Unjoni’ jiġu ssostitwiti bil-kliem ‘il-muniti l-aktar relevanti tal-Partijiet Kontraenti tal-Ftehim taż-ŻEE’. (k) Fl-Artikolu 55(1), il-kliem ‘jew, fil-każ ta’ repożitorju tad-dejta dwar it-tranżazzjonijiet stabbilit fi Stat tal-EFTA, mal-Awtorità ta’ Sorveljanza tal-EFTA’, jiddaħħal wara l-kelma ‘AETS’. (l) Fl-Artikolu 56: (i) fil-paragrafu 1, il-kliem ‘jew, fil-każ ta’ repożitorju tad-dejta dwar it-tranżazzjonijiet stabbilit fi Stat tal-EFTA, lill-Awtorità ta’ Sorveljanza tal-EFTA’, jiddaħħal wara l-kelma ‘AETS’; (ii) fil-paragrafu 2, il-kliem ‘jew l-Awtorità ta’ Sorveljanza tal-EFTA, kif ikun il-każ’ jiddaħħal wara l-kelma ‘AETS’; (m) fl-Artikolu 57, il-kliem ‘jew l-Awtorità ta’ Sorveljanza tal-EFTA, kif ikun il-każ’ jiddaħħal wara l-kelma ‘AETS’. (n) fl-Artikolu 58, il-kliem ‘jew l-Awtorità ta’ Sorveljanza tal-EFTA, kif ikun il-każ’ jiddaħħal wara l-kelma ‘AETS’. (o) Fl-Artikolu 59: (i) fil-paragrafu 1, il-kliem ‘jew l-Awtorità ta’ Sorveljanza tal-EFTA, kif ikun il-każ’ jiddaħħal wara l-kelma ‘AETS’; (ii) il-paragrafu 2 jiġi sostitwit b’dan li ġej: ‘L-AETS u l-Awtorità ta’ Sorveljanza tal-EFTA għandhom jikkomunikaw lil xulxin u lill-Kummissjoni kull deċiżjoni li tittieħed f’konformità mal-paragrafu 1.’. (p) Fl-Artikolu 60, il-kliem ‘jew l-Awtorità ta’ Sorveljanza tal-EFTA’ jiddaħħal wara l-kelma ‘AETS’. (q) Fl-Artikolu 61: (i) fil-paragrafu 1, il-kliem ‘jew, fil-każ ta’ repożitorji tad-dejta dwar it-tranżazzjonijiet jew partijiet terzi relatati li lilhom ir-repożitorji tad-dejta jkunu esternalizzaw il-funzjonijiet jew attivitajiet operattivi, li jkunu stabbiliti fi Stat tal-EFTA, lill-Awtorità ta’ Sorveljanza tal-EFTA’, jiddaħħal wara l-kelma ‘AETS’; (ii) fil-paragrafi 2, 3 u 5, fir-rigward tal-Istati tal-EFTA, il-kelma ‘AETS’ issir ‘l-Awtorità ta’ Sorveljanza tal-EFTA’; (iii) fir-rigward tal-Istati tal-EFTA, il-punt (g) tal-paragrafu 3 jkun kif ġej: ‘tindika d-dritt li d-deċiżjoni tiġi eżaminata mill-Qorti tal-EFTA skont l-Artikolu 36 tal-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u Qorti tal-Ġustizzja.’; (iv) fil-paragrafu 5 jiddaħħal is-subparagrafu li ġej: ‘L-Awtorità ta’ Sorveljanza tal-EFTA għandha mingħajr dewmien bla bżonn tibgħat l-informazzjoni li tirċievi skont dan l-Artikolu lill-AETS.’. (r) Fl-Artikolu 62: (i) fil-paragrafu 1, il-kliem ‘jew, fil-każ li persuna soġġetta għal investigazzjoni tkun stabbilita fi Stat tal-EFTA, l-Awtorità ta’ Sorveljanza tal-EFTA’, jiddaħħal wara l-kelma ‘AETS’; (ii) fil-paragrafu 1 jiddaħħal is-subparagrafu li ġej: ‘Uffiċjali tal-AETS u persuni oħrajn awtorizzati minnha għandhom ikunu intitolati li jassistu lill-Awtorità ta’ Sorveljanza tal-EFTA fit-twettiq tad-dmirijiet tagħha skont dan l-Artikolu u għandhom id-dritt li jipparteċipaw f’investigazzjonijiet fuq talba tal-AETS.’; (iii) fir-rigward tal-Istati tal-EFTA, fil-paragrafi 2, 3, 4 u l-ewwel u t-tieni sentenza tal-paragrafu 6, il-kelma ‘AETS’ tkun ‘l-Awtorità ta’ Sorveljanza tal-EFTA’; (iv) fir-rigward tal-Istati tal-EFTA, it-tieni sentenza tal-paragrafu 3 tkun kif ġej: ‘Id-deċiżjoni tispeċifika s-suġġett u l-fini tal-investigazzjoni, il-pagamenti perjodiċi ta’ penali li jsir provvediment għalihom fl-Artikolu 66 u d-dritt li d-deċiżjoni tkun eżaminata mill-Qorti tal-EFTA skont l-Artikolu 36 tal-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u Qorti tal-Ġustizzja.’; (v) fir-rigward tal-Istati tal-EFTA, fit-tielet sentenza tal-paragrafu 6, il-kliem ‘il-fajl tal-AETS’ isir ‘il-fajl tal-AETS u tal-Awtorità ta’ Sorveljanza tal-EFTA’; (vi) fir-rigward tal-Istati tal-EFTA, ir-raba’ sentenza tal-paragrafu 6 issir kif ġej: ‘Il-legalità tad-deċiżjoni tal-Awtorità tas-Sorveljanza tal-EFTA tkun soġġetta li tiġi eżaminata biss mill-Qorti tal-EFTA skont il-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u Qorti tal-Ġustizzja.’. (s) Fl-Artikolu 63: (i) fil-paragrafu 1, il-kliem ‘jew, fil-każ ta’ persuni ġuridiċi stabbiliti fi Stat tal-EFTA, l-Awtorità ta’ Sorveljanza tal-EFTA’, jiddaħħal wara l-kelma ‘AETS’; (ii) fil-paragrafu 1 jiddaħħal is-subparagrafu li ġej: ‘L-Awtorità ta’ Sorveljanza tal-EFTA għandha mingħajr dewmien bla bżonn tibgħat l-informazzjoni li tirċievi skont dan l-Artikolu lill-AETS.’; (iii) fir-rigward tal-Istati tal-EFTA, fil-paragrafi 2 sa 7 u l-ewwel u t-tieni u t-tielet sentenzi tal-paragrafu 9, il-kelma ‘AETS’ issir ‘l-Awtorità ta’ Sorveljanza tal-EFTA’; (iv) fil-paragrafu 2 jiddaħħal is-subparagrafu li ġej: ‘Uffiċjali tal-AETS u persuni oħrajn awtorizzati minnha jkunu intitolati biex jassistu lill-Awtorità ta’ Sorveljanza tal-EFTA fit-twettiq tad-dmirijiet tagħha skont dan l-Artikolu u għandhom id-dritt li jipparteċipaw fi spezzzjonijiet fuq il-post.’; (v) fir-rigward tal-Istati tal-EFTA, it-tieni sentenza tal-paragrafu 4 tkun kif ġej: ‘Id-deċiżjoni tispeċifika s-suġġett u l-fini tal-investigazzjoni, tispeċifika d-data li fiha hija tkun se tibda u tindika l-pagamenti perjodiċi ta’ penali li jsir provvediment għalihom fl-Artikolu 66 kif ukoll id-dritt li d-deċiżjoni tkun eżaminata mill-Qorti tal-EFTA skont l-Artikolu 36 tal-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u Qorti tal-Ġustizzja.’; (vi) fir-rigward tal-Istati tal-EFTA, fir-raba’ sentenza tal-paragrafu 9, il-kliem ‘il-fajl tal-AETS’ isir ‘il-fajl tal-AETS u tal-Awtorità ta’ Sorveljanza tal-EFTA’; (vii) fir-rigward tal-Istati tal-EFTA, il-ħames sentenza tal-paragrafu 9 tkun kif ġej: ‘Il-legalità tad-deċiżjoni tal-Awtorità tas-Sorveljanza tal-EFTA tkun soġġetta li tiġi eżaminata biss mill-Qorti tal-EFTA skont il-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u Qorti tal-Ġustizzja.’. (t) Fl-Artikolu 64: (i) fir-rigward tal-Istati tal-EFTA, fil-paragrafu 1, l-ewwel sentenza, il-kliem ‘l-AETS taħtar uffiċjal indipendenti tal-investigazzjoni fl-AETS biex jinvestiga l-kwistjoni’ għandu jsir ‘l-Awtorità ta’ Sorveljanza tal-EFTA taħtar uffiċjal indipendenti tal-investigazzjoni fi ħdan l-Awtorità ta’ Sorveljanza tal-EFTA biex jinvestiga l-kwistjoni, wara konsultazzjonijiet mal-AETS.’ (ii) fil-paragrafu 1 jiddaħħal is-subparagrafu li ġej: ‘L-uffiċjal tal-investigazzjoni maħtur mill-Awtorità ta’ Sorveljanza tal-EFTA ma għandux jkun involut jew kien involut, direttament jew indirettament, fis-superviżjoni jew fil-proċess tar-reġistrazzjoni tar-repożitorju tad-dejta dwar it-tranżazzjonijiet ikkonċernat u għandu jwettaq il-funzjonijiet tiegħu indipendentement mill-Kulleġġ tal-Awtorità ta’ Sorveljanza tal-EFTA u mill-Bord ta’ Superviżuri tal-AETS.’; (iii) fir-rigward tal-Istati tal-EFTA, fil-paragrafi 2, 3 u 4, il-kliem ‘u l-Awtorità ta’ Sorveljanza tal-EFTA’ jiddaħħal wara l-kelma ‘AETS’; (iv) fir-rigward tal-Istati tal-EFTA, fil-paragrafu 5, wara l-kliem ‘l-Artikolu 67,’, il-bqija tas-sentenza ikun kif ġej: ‘l-Awtorità ta’ Sorveljanza tal-EFTA għandha tiddeċiedi jekk wieħed jew aktar mill-ksur elenkati fl-Anness I ikunx twettaq mill-persuni li kienu soġġetti għall-investigazzjonijiet, u f’tali każ, għandha tieħu miżura superviżorja skont l-Artikolu 73 u timponi multa skont l-Artikolu 65. L-Awtorità ta’ Sorveljanza tal-EFTA għandha tipprovdi lill-AETS bl-informazzjoni u l-fajls kollha meħtieġa għat-twettiq tal-obbligi tagħha skont dan il-paragrafu.’; (v) fil-paragrafu 6, il-kliem ‘jew tal-Awtorità ta’ Sorveljanza tal-EFTA’ jiddaħħal wara l-kelma ‘tal-AETS’. (vi) fil-paragrafu 8, fir-rigward tal-Istati tal-EFTA, il-kelma ‘AETS’ issir ‘l-Awtorità ta’ Sorveljanza tal-EFTA’. (u) Fl-Artikolu 65: (i) fil-paragrafu 1, il-kliem ‘jew, fil-każ ta’ repożitorju tad-dejta dwar it-tranżazzjonijiet stabbilit fi Stat tal-EFTA, l-Awtorità ta’ Sorveljanza tal-EFTA’, jiddaħħal wara l-kelma ‘AETS’; (ii) fir-rigward tal-Istati tal-EFTA, fil-paragrafu 2, il-kelma ‘AETS’ issir ‘l-Awtorità ta’ Sorveljanza tal-EFTA’. (v) Fl-Artikolu 66: (i) fil-paragrafu 1, il-kliem ‘jew, fil-każ li r-repożitorju tad-dejta dwar it-tranżazzjonijiet jew il-persuna kkonċernata tkun stabbilita fi Stat tal-EFTA, l-Awtorità ta’ Sorveljanza tal-EFTA’, jiddaħħal wara l-kliem ‘AET’; (ii) fil-paragrafu 4, fir-rigward tal-Istati tal-EFTA, il-kelma ‘AETS’ issir ‘l-Awtorità ta’ Sorveljanza tal-EFTA’. (w) Fl-Artikolu 67: (i) fil-paragrafu 1 jiżdiedu s-subparagrafi li ġejjin: ‘Qabel ma tipprepara xi abbozz għall-Awtorità ta’ Sorveljanza tal-EFTA skont l-Artikoli 65 u 66, l-AETS għandha tagħti lill-persuni soġġetti għal proċedimenti l-opportunità li jixhdu rigward il-kostatazzjonijiet tagħha. L-AETS għandha tibbaża l-abbozzi tagħħa biss fuq kostatazzjonijiet li dwarhom il-persuni soġġetti għall-proċeduri kellhom l-opportunità li jikkummentaw. L-Awtorità ta’ Sorveljanza tal-EFTA għandha tibbaża d-deċiżjonijiet tagħha skont l-Artikoli 65 u 66 biss fuq kostatazzjonijiet li dwarhom il-persuni soġġetti għall-proċedimenti kellhom l-opportunità li jikkummentaw.’; (ii) fir-rigward tal-Istati tal-EFTA, fil-paragrafu 2, il-kliem ‘il-fajl tal-AETS’ isir ‘il-fajl tal-AETS u tal-Awtorità ta’ Sorveljanza tal-EFTA’. (iii) fir-rigward tal-Istati tal-EFTA, fil-paragrafu 2, il-kliem ‘id-dokumenti preparatorji interni tal-AETS’ isir ‘id-dokumenti preparatorji interni tal-AETS u tal-Awtorità ta’ Sorveljanza tal-EFTA’. (x) Fl-Artikolu 68: (i) fil-paragrafu 1, jiddaħħal dan li ġej: ‘L-Awtorità ta’ Sorveljanza tal-EFTA għandha wkoll tiddivulga wkoll lill-pubbliku kull multa u penali perjodika li tkun imponiet skont l-Artikoli 65 u 66, soġġett għall-kundizzjonijiet stabbiliti f’dan il-paragrafu fir-rigward tal-iżvelar ta’ multi u penali perjodiċi mill-AETS’; (ii) fir-rigward tal-Istati tal-EFTA, fil-paragrafi 3 u 4, il-kelma ‘AETS’ issir ‘l-Awtorità ta’ Sorveljanza tal-EFTA’; (iii) fir-rigward tal-Istati tal-EFTA, fil-paragrafu 3, il-kliem ‘il-Parlament Ewropew, il-Kunsill’ isiru ‘l-AETS u l-Kumitat Permanenti tal-Istati tal-EFTA’; (iv) fir-rigward tal-Istati tal-EFTA, fil-paragrafu 4, il-kliem ‘il-Qorti tal-Ġustizzja’ isir ‘il-Qorti tal-EFTA’; (v) fil-paragrafu 5 jiddaħħal is-subparagrafu li ġej: ‘Il-Kumitat Permanenti tal-Istati tal-EFTA għandu jiddetermina l-allokazzjoni tal-ammonti tal-multi u tal-pagamenti perjodiċi ta’ penali miġbura mill-Awtorità ta’ Sorveljanza tal-EFTA.’. (y) Fl-Artikolu 71: (i) fil-paragrafu 1, il-kliem ‘jew, fil-każ ta’ repożitorju tad-dejta dwar it-tranżazzjonijiet stabbilit fi Stat tal-EFTA, l-Awtorità ta’ Sorveljanza tal-EFTA’, jiddaħħal wara l-kelma ‘AETS’; (ii) fir-rigward tal-Istati tal-EFTA, fil-paragrafu 2, il-kelma ‘AETS’ issir ‘l-Awtorità ta’ Sorveljanza tal-EFTA’; (iii) fit-tieni sentenza tal-paragrafu 3, il-kliem ‘jew, fil-każ ta’ repożitorju tad-dejta dwar it-tranżazzjonijiet stabbilit fi Stat tal-EFTA, li ma jiġix ippreparat abbozz għall-Awtorità ta’ Sorveljanza tal-EFTA għal dak l-effett’, jiddaħħal wara l-kelma ‘konċernat’. (z) Fl-Artikolu 72(1), jiddaħħlu s-subparagrafi li ġejjin: ‘Fir-rigward ta’ repożitorju tad-dejta dwar it-tranżazzjonijiet stabbiliti fi Stat tal-EFTA, jiġu imposti miżati mill-Awtorità ta’ Sorveljanza tal-EFTA fuq l-istess bażi tal-miżati mitluba għal repożitorji tad-dejta dwar it-tranżazzjonijiet oħrajn skont dan ir-Regolament u l-atti ddelegati li ssir referenza għalihom fil-paragrafu 3. L-ammonti miġbura mill-Awtorità ta’ Sorveljanza tal-EFTA skont dan il-paragrafu jiġu mgħoddija lill-AETS mingħajr dewmien bla bżonn.’ (za) Fl-Artikolu 73: (i) fil-paragrafu 1, il-kliem ‘jew, fil-każ ta’ repożitorju tad-dejta dwar it-tranżazzjonijiet stabbilit fi Stat tal-EFTA, l-Awtorità ta’ Sorveljanza tal-EFTA’, jiddaħħal wara l-kelma ‘AETS’; (ii) fir-rigward tal-Istati tal-EFTA, fil-paragrafu 2, il-kelma ‘AETS’ issir ‘l-Awtorità ta’ Sorveljanza tal-EFTA’; (iii) fil-paragrafu 3 jiżdiedu s-subparagrafi li ġejjin: ‘Mingħajr dewmien bla bżonn, l-Awtorità ta’ Sorveljanza tal-EFTA tinnotifika kwalunkwe deċiżjoni adottata skont il-paragrafu 1 lir-repożitorju tad-dejta dwar it-tranżazzjonijiet ikkonċernat, u tikkomunikaha lill-awtoritajiet kompetenti u lill-Kummissjoni. L-AETS għandha tippubblika kull tali deċiżjoni fuq il-websajt tagħha fi żmien 10 ijiem ta’ xogħol mid-data meta tkun ġiet adottata. L-Awtorità ta’ Sorveljanza tal-EFTA għandha tippubblika wkoll kull deċiżjoni li tieħu fuq il-websajt tagħha fi żmien 10 ijiem ta’ xogħol mid-data meta tkun ġiet adottata. Meta jippubblikaw deċiżjoni tal-Awtorità ta’ Sorveljanza tal-EFTA kif imsemmi fit-tielet subparagrafu, l-AETS u l-Awtorità tas-Sorveljanza tal-EFTA għandhom jinfurmaw ukoll pubblikament bil-fatt li r-repożitorju tad-dejta dwar it-tranżazzjonijiet ikkonċernat kollu d-dritt li d-deċiżjoni li tolqtu tiġi eżaminata mill-Qorti tal-EFTA, bil-fatt, fejn rilevanti, li tali proċedimenti jkunu ġew istitwiti, bl-ispeċifikazzjoni li l-azzjonijiet imressqa quddiem il-Qorti tal-EFTA ma jkollhomx effett ta’ sospensjoni, u bil-fatt li huwa possibbli li l-Qorti tal-EFTA tissospendi l-applikazzjoni tad-deċiżjoni kkontestata skont l-Artikolu 40 tal-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u Qorti tal-Ġustizzja.’. (zb) Fl-Artikolu 74: (i) fil-paragrafu 1, il-kliem ‘jew l-Awtorità ta’ Sorveljanza tal-EFTA, kif ikun il-każ,’ jiddaħħal qabel il-kliem ‘tista’ tiddelega kompiti superviżorji speċifiċi’; (ii) fil-paragrafi 2 u 5 il-kliem ‘jew, skont il-każ, l-Awtorità ta’ Sorveljanza tal-EFTA’ jiddaħħal wara l-kelma ‘AETS’; (iii) jiddaħħal il-paragrafu li ġej: ‘6. Qabel ma jiddelegaw kompitu, l-Awtorità ta’ Sorveljanza tal-EFTA u l-AETS għandhom jikkonsultaw lil xulxin.’. (zc) L-Artikoli 75(2) u (3) u 76 ma japplikawx. (zd) Fl-Artikolu 81(3), fir-rigward tal-Istati tal-EFTA: (i) fil-punt (f), il-kliem ‘mal-Unjoni kif imsemmi fl-Artikolu 75’ għandu jsir ‘mal-Istat tal-EFTA fejn ikun stabbilit li jagħti l-aċċess reċiproku għal kuntratti derivattivi miżmuma f’repożitorji tad-dejta dwar it-tranżazzjonijiet’; (ii) fil-punt (i), il-kliem ‘mal-ESMA, kif imsemmi fl-Artikolu 76’ isir ‘mal-Istat tal-EFTA fejn ikun stabbilit li jagħti aċċess għall informazzjoni dwar kuntratti derivattivi miżmuma f’repożitorji tad-dejta dwar it-transazzjonijiet stabbiliti f’dak l-Istat tal-EFTA’; (iii) it-test tal-punt (j) ikun kif ġej: ‘l-Aġenzija għall-Koperazzjoni tar-Regolaturi tal-Enerġija, soġġett għall-kontenut u d-dħul fis-seħħ ta’ deċiżjoni tal-Kumitat Konġunt taż-ŻEE li jinkorpora r-Regolament (KE) Nru 713/2009 tar-Parlament Ewropew u tal-Kunsill tat-13 ta’ Lulju 2009 li jistabbilixxi Aġenzija għall-Koperazzjoni tar-Regolaturi tal-Enerġija.’. (zf) Fl-Artikolu 83, il-kliem ‘jew l-Awtorità ta’ Sorveljanza tal-EFTA’ jiddaħħal wara l-kelma ‘AETS’. (zg) Fl-Artikolu 84, il-kliem ‘, l-Awtorità ta’ Sorveljanza tal-EFTA’ jiddaħħal wara l-kelma ‘AETS’. (zh) Fl-Artikoli 87(2), fir-rigward tal-Istati tal-EFTA, il-kliem ‘sas-17 ta’ Awwissu 2014’ isir ‘fi żmien sena mid-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru 206/2016 tat-30 ta’ Settembru 2016’. (zi) Fl-Artikolu 89: (i) fil-paragrafu 1, jiddaħħal is-subparagrafu li ġej wara l-ewwel subparagrafu: ‘Għal tliet snin wara d-dħul fis-seħħ tad-Deċiżjoni tal-Kumitat Konġunt taż-ŻEE Nru 206/2016 tat-30 ta’ Settembru 2016, l-obbligu ta’ kklerjar stabbilit fl-Artikolu 4 ma japplikax għall-kuntratti tad-derivati OTC li huma oġġettivament miżurabbli bħala li jnaqqsu r-riskji ta’ investiment direttament relatati mas-solvenza finanzjarja ta’ arranġamenti ta’ skemi tal-pensjoni kif definiti fl-Artikolu 2(10) li huma stabbiliti fi Stat tal-EFTA. Il-perjodu tranżitorju japplika wkoll għall-entitajiet stabbiliti għall-iskop li jingħata kumpens lil membri ta’ arranġamenti ta’ skemi tal-pensjoni f’każ ta’ inadempjenza.’; (ii) fil-paragrafi 3, 5, 6 u 8, fir-rigward tal-Istati tal-EFTA, il-kliem ‘jiġu adottati mill-Kummissjoni’ isiru ‘jkunu japplikaw fiż-ŻEE, wara li jkunu adottati mill-Kummissjoni,’; (iii) fil-paragrafu 3, fir-rigward tal-Istati tal-EFTA, il-kliem ‘tad-deċiżjonijiet tal-Kumitat Konġunt taż-ŻEE li jkunu jinkludu’ jiddaħħal wara l-kliem ‘tad-dħul fis-seħħ’; (iv) fil-paragrafi 5 u 6, fir-rigward tal-Istati tal-EFTA, il-kliem ‘tad-deċiżjonijiet tal-Kumitat Konġunt taż-ŻEE li jkunu jinkludu’ jiddaħħal wara l-kliem ‘tad-dħul fis-seħħ’. (zj) Fil-punti (a) u (c) tal-Parti IV tal-Anness I u fil-punt (g) tal-Parti I u fil-punt (c) tal-Parti II tal-Anness II, il-kliem ‘jew l-Awtorità ta’ Sorveljanza tal-EFTA, kif ikun il-każ’ jiddaħħlu wara l-kelma ‘AETS’.”